JohanHeinsen/ENO huggingface dataset:
Odense Adresse-Contoirs Efterretninger, 1836-07-03
Til førstkommende Michaeli Flyttetid er i Huset No. 49 i denne Byes Brogade en første Sals=Etage til Leie, bestaaende af 3 gibsede Værelser til Gaden og et til Gaarden, med et rummeligt Kjøkken, samt Spiiskammer, desuden Loftsrum over 6 Fag Huus, tilligemed fri Afbenyttelse af Bryggerhuset og, om forlanges, et Stykke af den til Huset værende Hauge. Om Leien akkorderes med J. Lindegaard, Svendborg den 30 Juni 1836. Kobbersmedmester. Kragsberggaards TobaksfabrikIdet jeg herved offentliggjør, at Tobaksfabrikationen paa ovennævnte mit Fabrik fortsættes for min Regning og under min egen Overbestyrelse, anbefaler jeg mig paa det ærbødigste i Publikums Gunst. Kun udsøgte gode Varer skal blive anvendte til Forarbeidning, og ingen Flid skal blive sparet, for at kunne tilfredsstille enhver billig Fordring. Handlende gives, i Partier, billigere Kjøb end den almindelige Udsalgspriis, og desforuden imod kontant Betaling 4 pCt. Rabat, hvorimod Kredit kun gives til Saadanne, som ansees for fuldkommen sufficante, dog ei længere end paa 3 Maaneder. - Skulde, imod min foran tilkjendegivne Villie, fra mit Fabrik udgaae Varer, der ei i alle Henseender kan svare til de bedste Kjöbenhavnske Fabrikata, da forpligter jeg mig til, foruden at tilbagetage saadanne Varer, at betale Fragt af samme, saavel Tour som Retour, omendskjøndt mine Varer leveres til lavere Priser end de Kjøbenhavnske. Hvo, der skrivtlig vil gjøre Bestillinger, eller har andet at afhandle med mig i Anledning af Tobaksfabrikationen, bedes at adressere, til KragsberggaardsTobaksfabrik i Odense, hvorhos bemærkes, at Fabrikkens Udsalgsted fremdeles er paa Skjolden i Odense, hvorfra Varcrue besørges udleverede.
Odense Adresse-Contoirs Efterretninger, 1836-07-03
I Anliggender, der ci angaae Tobaksfabrikken, ombedes man fremdeles at henvende sig til mig under Adresse C. H. Hansen til Marialyst pr. Odense." Kragsberg den 18 Juni 1836. C. H. Hansen.
Odense Adresse-Contoirs Efterretninger, 1836-07-03
Foustage-Tobak. Denne af mange Tobakskjendere, saavel for dens Godhed som for den i Forhold dertil meget billige Priis (nemlig 16 Mk. pr. Foustage a 6 Pd. Netto), yndede Tobak, hvoraf daglig afsættes betydeligt, end- og paa den senere Tid til mange Bønder, der foretrække den for den et svagt Bryst skadelige saakaldte hollandske Rulletobak, tillader jeg mig at anbefale, tilføiende, at jeg har seet mig istand til meget at forbedre samme, paa Grund af den rivende Afsætning den nyder. - Foruden en trykt Seddel, som viser Bestanddelene, er tillige paatrykt Foustagen mit Segl i rødt Lak, ligesom ogsaa Fabrikkens antoriserede, Stempel er indlagt i Foustagerne. Kragsberg den 18 Juni 1836. C. H. Hansen.
Odense Adresse-Contoirs Efterretninger, 1836-07-03
J Huset No. hos ved Vindegades Porten er en Stue med Sovekammer og Kjøkken samt Lofte at faae til Leie til Michaeli Flyttetid d. A.
Odense Adresse-Contoirs Efterretninger, 1836-07-03
Gaarden No. 492 paa Nørregade er at erholde tilkjöbs paa billige Vilkaar. Man henvender sig til Eieren, som beboer Gaarden.
Odense Adresse-Contoirs Efterretninger, 1836-07-03
J Huset No. 554 paa Gravene er en Stue paa 3 Fag med Sovekammer og Kjøkken, samt fornøden Plads til Jldebrændsel, at faae til Leie Michaeli Flyttetid d. A. Leiligheden paavises af C. Frandsen, boende ved Siden af samme. Odense den 27 Juni 1836. En konfirmeret Dreng af god Opdragelse, som, foruden de øvrige Forkundskaber, skriver og regner godt, kan blive antaget som Lærling ved Manufakturhandelen i en af Siellands betydeligere Kjøbstæder, naar Man derom henvender sig til Adressekontoiret i portofrie Breve med Udskrift: C. C. En Handelsbetjent, med bedste Beviser for redelig Opfyldelse af sine Pligter, ønsker en Kondition enten til 1 August eller i Novbr. d. A. For hvad der ham anbetroes kan, om forlanges, stilles Kaution. Det Nærmere erfares paa Adressekontoiret.
Odense Adresse-Contoirs Efterretninger, 1836-07-03
Efter det Kongelige Generalkommissariats=Kollegii Bfaling bekjendtgjøres, at Fredagen den 8 d. M. om Formiddagen Kl. 10 afholdes Licitation i Nyborg Fæstnings Exerceerhuus over endeel Reparations=Arbeider, næsten Altsammen Tømmer- og Muur=Arbeide, som bliver at foretage ved de Kongel. Bygninger, Barrierer m. m. i Fæstningen, tilligemed en Tag=Reparation paa Kommandantgaarden og Jndretning af et Munderingskammer for Jnfanteriedetaschementet, Overslagene, som tilsammen kun andrage cirka 1100 Rbd., ligge forinden tilligemed Konditionerne til Eftersyn i Undertegnedes Bolig. Nyborg den 3 Juli 1836. Beichmann.
Odense Adresse-Contoirs Efterretninger, 1836-07-03
Auction over Kjøbmandsvarer i Svendborg.
Odense Adresse-Contoirs Efterretninger, 1836-07-03
Mandagen den 11te og Tirsdagen den 12 Juli førstkommende afholdes Auction over endeel Kjøbmandsvarer m.v., tilhørende Stervboet efter Kjøbmand Hans Madsen her i Byen, hvoriblandt cirka 96 Tdr. Hvede, 85 Tdr. Rug, 6 Tdr. Ærter, 90 Tdr. Byg, 250 Tdr. Malt, et Partie Brændeviin, Steenkul, svensk og norsk Jern af forskjellig Dimension, Sæbe, Tømmer, Lægter og Brædder af forskjellig Dimension, nogle saltede Huder, et Par sorte Heste uden Aftegning, 4 a 5 Aar. gamle, m.v. Varerne sælges i mindre Partier. Auctionen begynder hver Dags Formiddag Kl. 10 i Stervboestedet. Lysthavende indbydes. Svendborg Byefogedkontoir den 1 Juli 1836. Moltke.
Odense Adresse-Contoirs Efterretninger, 1836-07-03
Efter Skifterettens Foranstaltning bliver det Boet efter afgangne Told- og Konsumtionsbetjent, Dannebrogsmand Märt tilhørende Huus, beliggende paa denne Byes Østergade under No. 68 og 69, stillet til Bortsalg ved 3 Auctioner, den 8de, 15de og 18de hujus, hver Gang Kl. 11 om Formiddagen. De to første Auctioner afholdes paa Byens Raadhuus og den tredie i selve Huset, der bestaar af 5 Fag Egebindingsværk til Gaden, med Kjelder, Gaardsplads og Hauge. Konditionerne erfares ved Auctionerne. Byefogedkontoiret, Faaborg den 1 Juli 1836. Wiborg.
Odense Adresse-Contoirs Efterretninger, 1836-07-03
Enhver, som maatte have Noget at fordre i Stervboerne efter Feldbereder Peder Nielsens Enke, Karen Nielsdatter, og Told- og Konsumtionsbetjent, Dannebrogsmand Märtz, Begge her af Byen, indkaldes herved med 12 Ugers Varsel at anmelde og beviisliggjøre saadant havende Krav for Undertegnede som Skifteforvalter. Byefogedcontoiret, Faaborg den 30 Juni 1836. Wiborg.
Odense Adresse-Contoirs Efterretninger, 1836-07-03
Ved Proclama af Dags Dato ere Alle og Enhver, som maatte have noget at fordre i Boet efter ved Døden afgangne Enkeprovstinde Johanne Margrethe Friis af Marslev, indkaldte med 12 Ugers Varsel til, for undertegnede Skifteforvalter, at anmelde og bevise deres Fordringer. Hvilket herved endvidere bekjendtgjøres. Bjerge Aasum Herreders Kontoir den 25 Juni 1836. Lüttichan.
Odense Adresse-Contoirs Efterretninger, 1836-07-03
Alle og Enhver, som maatte have nogen Fordring i Boet efter de afdøde Gaardfæster Hans Svendsen og Hustrue Anne Marie Rasmusdatter af Lyøe, under Baroniet Holstenshuus, indkaldes herved med 12 Ugers Varsel, til at anmelde og legitimere saadant for undertegnede Skifteforvalter. J. Madsen. Holsteenshuus den 21 Juni 1836. Past. emer.
Odense Adresse-Contoirs Efterretninger, 1836-07-03
Denne Bog for menige Landmænd, hvis Trykning er begyndt, og som vil blive færdig i Begyndelsen af August, Maaned, indeholder: I. Sommerforring, a) paa løs Græsning; b) i Tøir, og c) paa Stald med allehaande Græs og Kleverarter, samt andre Foringsmidler for Heste, Qvæg, Faar og nogle Smaakreaturer; II. Vinterforing med Hø Halm, Rodfrugter o. a. m. for de nævnte Kreaturer. (Her findes endeel Raad mod Qvægs, Faars og Sviins gjængse Sygdomme og disses Behandling.) III. Rodfrugtbyrkning til Foring, og i Særdeleshed Runkelroens til Sukkerkaagning; IV. Enges Dyrkning og Forbedring; og V. om Maaden hvorpaa forædlede Heste bedste opdrættes. Bogen kommer til at udgjøre i det mindste 12 Ark, og leveres Subskribenterne for 1 Rbdlr. Hvis et Antal af 300 tegne sig, skal for samme Betaling følge tvende Kobberplader, hvorpaa en Staldforringsgaard og et par ikke meget bekjendte Agerdyrkningsredskaber findes afbildede.
Odense Adresse-Contoirs Efterretninger, 1836-07-03
J et sit at vi en en at Da Forfatteren er opfødt ved Landbrug, har siden 1793 foretaget adskillige Forsøg og tilkjøbt sig mange Erfaringer, har udgivet adskillige Landvæsensskrifter og flere Gange erholdt Landhuusholdningsselskabets anden Guldmedaille for praktisk Agerbrug, tør jeg forvente, at i hans Anviisning findes Adskilligt, der kan være gavnligt eller behageligt for Jordbrugere at vide. Planerne maa være indsendte til undertegnede Forlægger inden Julii Maaneds Udgang, da den forhøiede Bogladepriis ufravigeligen indtræder, saasnart Skriftet er udkommet. Subskribentsamlere erholde paa 6 betalte Expl. det 7de frit. Kjøbenhavn, den 15de Juni 1836. Andr. Fred. Høst, Gothersgaden Nr. 349, i Stuen. tæt ved Kongens Nytorv. Subskribenternes Navne og Opholdsteder. Expl. Reise
Odense Adresse-Contoirs Efterretninger, 1836-07-05
No 115. 65 Aargang. Fyenstiets Kongelig ene privilegerede. samt Avertissementstidende. Adresse- og politiske Avis, Forsendes med Brevposten, overalt i de danske Stater. Redigeres, trykkes og udgives i Odense. af Søren Hempel, Kancellieraad. Tirsdagen. 5 Juli 1836. Jndhold. Almindelig Politik (Forholdsregler imod de politiske Flygtlinge i Schweitz). Frankerig (Mere og Attentatet, Steyes Jordefærd). Spanien. Udenlandske Blandinger. - Fædrelandet. Provindsialstænderne. Offentlige Foranstaltnin¬
Odense Adresse-Contoirs Efterretninger, 1836-07-05
ger. Videnskabelighed. Blandinger. Almindelig Politik.
Odense Adresse-Contoirs Efterretninger, 1836-07-05
Da Lord Ponsonby bliver døv for alle Portens Forsonings-Tilbud, skulle de tyrkiske Ministre have besluttet at afsende en Koureer til London, som skal lægge Veien over Paris, for at formaae det franske Kabinet til at mægle i Sagen.
Odense Adresse-Contoirs Efterretninger, 1836-07-05
Da flere af de fra Schweiz bortviste Fremmede atter have indsneget sig i Landet, og navnligen i Kanton Bern har det derværende Regjeringsraad befalet Øvrigheden at vaage over alle politiske Flygtninge, og ufortøvet angive enhver Urostifter for det øverste Politie. Ligeledes er der i samme Kanton lagt Sag an mod Dr. Schuler i Biel for Deeltagelse i demagogiske Jntriguer. Som en Modsætning hertil har Man i Grenchen (i Solothurn) meddeelt Maszini og Konsorter Borgerret. Ved en Undersøgelse i Ju rich fandt Man en demagogisk Afhandling, som var bleven uddeelt mellem Haandværkssvende, og hvis Jndhold, efter nogle Brudstykker i et Blad at dømme, har været græsseligt.
Odense Adresse-Contoirs Efterretninger, 1836-07-05
Fra Rom forsikkres, at hverken Østerrig eller Frankerig, ved den forestaaende Rømning af Kirkestatens Provindser, have forlangt Oprettelsen af en Nationalgade eller noget Lignende, men overlade den pavelige Regjering selv at bestyre sine indre Anliggender. Ligesaa ugrundede ere Rygterne om Hæftelser, der skulle have fundet Sted for nogen Tid siden. Misfornøiede findes vel der som andensteds, men kun faa, da Regjeringen gjør Alt for at hæve Landets Velstand. Man har ogsaa fortalt mange ufordeelagtige Ting om Don Miguel; men Sandheden er, at han lever meget stille, og meest morer sig med Jagt.
Odense Adresse-Contoirs Efterretninger, 1836-07-05
Mærkeligt er det, at medens de franske Carlister deels have forladt og deels ere ifærd med at forlade de sardinske Stater, hvis Regjering meere og meere nærmer sig Juli Dynastiet, er i den senere Tid ankommen en Mængde af den spanske Prætendents Tilhængere til Turin, i Haabom, at de franske Prindsers forventede Besøg vil være dem til Nytte.
Odense Adresse-Contoirs Efterretninger, 1836-07-05
Frankerig.
Odense Adresse-Contoirs Efterretninger, 1836-07-05
Allerede Natten til den 26de begyndte General=Prokuroren i Politie=Præfettens Hr. Gisquets Nærværelse Forhøret over den nye Kongemorder, hvormed fortsattes næste Dag. Til flere Hæftelser høres intet, som overalt Forbrydelsen ansees for en isoleret Handling og Virkning af Forrykthed eller Fanatisme. Man haaber derfor, at den heller ikke vil have Jndflydelse paa den politiske Tilstand, eller gjøre et nyt Guizot Persilsk Ministerium og dermed en ny September=Lovgivning nødvendig. Beklage maa Man vistnok, om det blot skulde volde en Forsinkelse af de paatænkte forsonligere Forholdsregler, skjøndt disse uden Tvivl vilde gjøre den bedste Virkning. J det mindste lader sig ingen Love udfinde, som formaae at afvæbne Mennesker, der sætte en Ære i at døe paa Skaffottet.
Odense Adresse-Contoirs Efterretninger, 1836-07-05
Til Omstændighederne ved Attentatet selv hører endnu følgende: Kuglen blev fundet temmelig høit paa den indvendige Sidevæg af Karethen; blot nogle Linier lavere, og Kongen var - truffet, Om iøvrigt Feilskuddet maa tilskrives, at Kongen i samme Øieblik bøiede sig, for at hilse den saluterende Nationalgarde, eller at en tjenstgjørende Politiebetjent stødte til Morderens Arm, idet han trykte Pistolen af, er ikke oplyst. Dronningen skal i første Øieblik være besvimet, og ved Ankomsten til Neuilly forklarede hendes og Madame Adelaldes Taarer det belgiske Kongepar Hs. Majestæts Tiltale. En Mængde Mennesker fra Paris ilede strax herud, for at lykønske Kongen til hans Redning, og om Aftenen vare Slottets Værelser opfyldte af Pairs, Deputerede, fremmede Gesandtere, Embedsmænd &c.
Odense Adresse-Contoirs Efterretninger, 1836-07-05
De i Paris endnu tilbageblevne Medlemmer af begge Kamre, vilde om Søndagen i Deputation bringe deres Lykønskning. Efter Forlydende er der og afsendt Kourerer til Hertugen, af Orleans, for at opfordre Prindserne til uden Ophold at komme tilbage. Efterat Morderen var bragt ind i Vagthuset, skal hanhave forsøgt at ombringe sig med en Dolk, men blev strax afvæbnet. Det var nær ved, at Vagten havde hugget ham ned ved Paagribelsen. Da en af de Tilstedeværende udskjeldte ham for en Feig, svarede han: "Jeg holder ikke den for en Feig, som sætter sit Liv paa Spil imod et andet. Paa Spørgsmaalet, om han var forvirret, og hvorfor han skjød feil, svarede han Nei, Men han havde mærket et Stød, uden at vide hvorfra. Mere vilde han ikke sige; thi i disse Egoismens Tider, da der ingen Overbeviisnings eller Selvfornægtelses Magt meere existerer, kunde Jngen hæve sig til hans Høide eller forstaae ham."
Odense Adresse-Contoirs Efterretninger, 1836-07-05
Journal des Debats slutter sine Betragtninger over den underfulde Redning med disse Ord: Menneskets Fordærvelse er virkelig uhyre, men Forsynet er lige saa utrættelig som Forbrydelsen."
Odense Adresse-Contoirs Efterretninger, 1836-07-05
Marskal Clauzel er ikke endnu afreist til Algier. Paa Regjeringens befaling blive omtrent 40 politiske Fanger i smaae Afdelinger og paa forskjellige Veie fløttede fra Mont St. Michel til Doullens. Den 22 Juni blev Sieves jordet. Da det var hans Familie bekjendt, at Erkebiskoppen af Paris vilde nægte ham de sædvanlige Bønner, blev Liget ikke baaren til Kirken, men lige ud til Kirkegaarden Pere Lachaise, uden at ledsages af nogen Præst. Det Hele var meget simpelt, da han havde overlevet sig selv og næsten ikke kjendtes meere af Pariserne. Hr. Cauchols Lemaire holdt ved Graven en Lovtale over den Afdøde, som en af Revolutionens Skabere, hvis Kryben for Napoleon han undskyldte med hele Frankerigs Exempel. (Mere om hans Levnets=Omstændigheder følger en anden Gang.)
Odense Adresse-Contoirs Efterretninger, 1836-07-05
Spanien. J Madrid selv er det meget roligt, men ikke saa i Saragossa. Da nemlig Mendizabal var styrtet, protesterede Nationalgaarden og Stadens vigtigste Jndvaanere i en Adresse til Dronningen imod det nye Ministerium. J Forbittrelse herover lod Jsturi; General Narvae rykke mod Byen, for at bemægtige sig de Skyldige og stille dem for en Krigsret. Men Jndvaanerne lode sig ikke forbløffe, befæstede sig, og tvang General S. Miguel til at befale Nar vaer at gjøre Holdt otte Mile fra Saragossa. Jsturi; maatte da finde sig heri, og skikkede disse Tropper til General Rotten. Den stilling, som Cordova nu indtager, synes baade militairisk og diplomatisk. J Madrid taler Man i det mindste om, at han skal have forsikkret Dronningen, at de fleste Carlister vilde underkaste sig hende, naar Hs. Majestæt vilde optræde i Nærheden af Armeen f. Ex. i Burgos. Jøvrigt omtaler Hoftidenden Træfningen den 6 Juni som en Seier for Christinerne. General Evans er af en modsat Mening og skriver til det engelske Gesandtskab: endnu en slig Seier til, og Vi ere forlorne!" Om den skjønne portugisiske Brigade ved Vittoria hører Man blot, at den snart skal forstærkes.
Odense Adresse-Contoirs Efterretninger, 1836-07-05
Udenlandske Blandinger. Østerrig. J Wien gik Ordet, at de franske Prindser, paa Reisen til Jtalien ved en Koureer fra Paris ere advarede for Snigmordere, som vare sendte dem imøde fra den franske Hovedstad.
Odense Adresse-Contoirs Efterretninger, 1836-07-05
Tydskland. Den 22 Juni ere paa Stranden ved Norderney flere Skibslevninger opkastede, som synes at have tilhørt et elegant, i Nærheden af Ems forulykket Dampskib. Deriblandt fandtes et meget smukt forgyldt Stykke Træe og et andet betegnet med Navnet "Hebe."
Odense Adresse-Contoirs Efterretninger, 1836-07-05
Rusland. Keiseren har udnævnt den østerrigske RaadJarke (forhen Redaktør af det Berliner politiske Ugeblad") og den østerrigske Hofsekretair Pilat (Redaktør af "Jagttageren.) til Riddere af St. Anna-Ordenens anden Klasse.
Odense Adresse-Contoirs Efterretninger, 1836-07-05
Sverrig. Hertuginden af Leuchtenberg er med sin Familie paa Dampskibet Gylse ankommen til Stokholm, hvor den ene Festlighed afløser den anden.
Odense Adresse-Contoirs Efterretninger, 1836-07-05
Fædrelandet. Provindsialstænderne for Nørre-Jylland. Præsidenten anmeldte i Mødet den 31 Mai 7 indkomne Andragender, som tilstilledes Kommitteerne angaaende Hoveriet, Skolelærernes Kaars Forbedring og Aggerkanalen. Derefter oplæste Laurs Pind et Forslag fra Niels Thaarup i Vinge i Ulstrup Sogn til en Petition om lovbestemt Størrelse for Jndfæstning og Landgilde, hvilket ved Afstemning med Kugler blev forkastet med 41 Stemmer imod 10. Assessor With oplæste dernæst en Petition, hvori han, efter nogle Skoveieres Forlangende, androg paa, at Forbudet imod at en Skoveier maa hugge til Salg i sin Skov i de første 10 Aar han besidder den, maatte blive ophævet. Med 44 Stemmer mod 7 blev det bestemt, at der ingen Kommittee skulde nedsættes i denne Anledning. Møller Wulff foredrog en Petition om en ligeligere Fordeling af de Amtsforvalterne tillagte Skriverpenge, som med 35 Stemmer mod 16 blev antaget at egne sig til en Kommittee Behandling. Derefter oplæste L. Borberg et Andragende fra Prokurator Callundann om Nedsættelse i Amtsforvalternes Skriverpenge, hvilke eenstemmig blev afviist af Forsamlingen. Et Forslag angaaende samme Gienstand af O. Kirk blev med 47 Stemmer mod 4 antaget at egne sig til at behandles af en Kommittee, der skulde bestaae af 3 Medlemmer (Aagaard, la Cour og Fielstrup, og tillige behandle Wulffs ovennævnte Andragende. Ole Kirk oplæste endvidere et Andragende og Udvidelse og Forandring i Udskrivningsvæsenet, som gik ud paa, at hver vaabendygtig Mand indtil en vis Alder skulde være pligtig at bære Vaaben til Landets Forsvar. Ved Afstemningen, som skeete med Kugler, besluttedes med 33 Stemmer mod 18 at nedsætte en Kommittee.
Odense Adresse-Contoirs Efterretninger, 1836-07-05
J Mødet den 1 Juni forelæste Jesper Sørensen et Andragende om, at Gaardmænd mellem 50 og 60 Aar maatte faae en Søn fri for militair Tjeneste, hvilket med 45 Stemmer mod 5 blev forkastet. Dernæst valgtes en Kommittee af 5 Medlemmer (Lüttichau, Roulund, Friis, O. Kirk og Knudstrup til at drøfte Ole Kirks Andragende, om Udvidelse og Forandring i Udskrivningsvæsenet. Derefter foredrog Auditeur Roulund en Petition om Offentlighed af Stændernes Forhandlinger. Proponenten meente, at Jylland i denne Henseende ikke kunde eller burde staae tilbage for de andre Stænderforsamlinger, og yttrede, at saavidt han vidste var Offentligheden en Gjenstand foralle dannede Menneskers Ønsker. Den Kongelige Kommissarius bemærkede, at da han allerede i Roeskilde havde udtalt sig herom, vilde han kun sige, at det var ganske imod hans Erfaring, at den omhandlede Offentlighed skulde være almindelig ønsket, ligesom han heller ikke ansaae navnrige Petitioner, hvis saadanne vare fremkomne, for noget synderligt Beviis, da der paa saadanne Petitioner uden Vanskelighed erhverves Underskrift, endog af Personer, der intet Hovedspørgsmaalet her tydeligt Begreb have om Sagen." var desuden, om Forsamlingens Medlemmer virkelig troede, at Publikums Tilstedeværelse vilde oplive deres Kraft, eller om den ikke snarere vilde have en hæmmende Jndflydelse. Til Slutning blev det med 48 Stemmer mod 3 bede sluttet, i denne Anledning at nedsætte en Kommittee af 3 Medlemmer (With, Otterstrøm og Grev Frys).
Odense Adresse-Contoirs Efterretninger, 1836-07-05
Offentlige Foranstaltninger. Mandagen den 27 Juni paakiendtes i Høiesteret Justitssagen: Auditeur Liebenberg, Aktor kontra Arrestanten Hans Thomsen for at have paasat den Jld, der foranledigede Jldebranden i Hillerød Kjøbstad Natten mellem 14 og 15 Juni forrige Aar; 2) Arrestantinden Karen Sophie Rasmusdatter for at have paasat Jld i Garver Hansens Baghuus i No. 6 i Slotsgaden i bemeldte Kjøbstad den 2 Juni f. A.; 3) Arrestanten Kjøbmand Jens Nielsen Bach deels for at have anstiftet den Brand, hvorved Huset No. 10 i oftnævnte Kjøbstad afbrændte Natten imellem den 19 og 20 Marts f. A. og deels saavel for efter Branden til Forurettelse for sine Kreditorer at have i svigagtig Hensigt til 3die Mand transporteret Brandpolicen paa de 5000 Rbd., hvortil hans Jndboe og Varelager vare assurerede, som for det af ham iøvrigt efter hans Fallissement udviste Forhold, sigtende til at unddrage, sin Formue for sine Kreditorers Forfølgning; 4) Arrestanten Jens Nielsen Østrup for at have afgivet urigtigedelig Forklaring om Værdien af bemeldte Kjøbmand Bachs Varelager; 5) Drengen Svend Andreas Hald for under Branden den 14 og 15 Juni f. A. at have borttaget en Æske, med Penge i, samt 6) Tømmersvend Martin Vilhelm Abben og 7) Muursvend Vilhelm Conrad Petri for deres i det Hele udviste Forhold, ved den af dem over den ved Jldebranden Natten imellem 14 og 15 Juni f. A. paa forskjellige Bygninger bevirkede Skade afholdte Taxationsforretning m.m. Ved Høiesterets=Dom er Kommissionens Dom kjendt ved Magt at stande, dog saaledes at Straffen for Karen Sophie Rasmusdatter bestemmes til simpelt Fængsel paa sædvanlig Fangekost i 120 Dage. Ved den ifølge Kongelig befaling til denne Sags Undersøgelse og Paakiendelse nedsatte Kommissions Dom af 30 Decbr. f. A. var saaledes kjendt for Ret: "Arrestanten Hans Thomsen, bør for Aktors videre Tiltale i denne Sag fri at være. Derimod bør Arrestantinden Karen Sophie Rasmusdatter, hensættes til Arbeide i Kjøbenhavns Forbedringshuus i 1 Aar, og Arrestanterne Jens Nielsen Østrup og Jens Nielsen Bach samt de Tiltalte Martin Vilhelm Abben og Vilhelm Conrad Petri hensættes i Fængsel paa Vand og Brød, den Første i 3 Gange 5 Dage, den Anden i 2 Gange 5 Dage, den Tredie og Fjerde hver i 4 Dage. Tiltalte Svend Andreas Hald bør straffes med Riis."
Odense Adresse-Contoirs Efterretninger, 1836-07-05
Videnskabelighed. Ugebladet for den danske Bonde, som udgives af Dhrr. Kand. phil. Krarup og Amtsfuldmægtig Olsen, og nu har oplevet to Aargange, skal, uagtet Udgivernes dermed forbundne Pengetab, dog fortsættes som Ugeblad. De tilbyde endog et Honorar fra 58 Rbd. for Arket af passende landekonomiske Bidrag. Bladet kan bestilles paa alle Postkontoirer i Danmark.